Marcel Gisler
Marcel Gisler (* 18. März 1960 z Alstätte) isch en Schwizer Filmemacher, Regisseur und Draibuechautor.

Lebe und Wärch 
De Marcel Gisler isch im Sanggaller Rhintel ufgwachse. Noch eme churze Abstächer z Züri isch er 1981 uf Berlin züglet. Döt hät er a de Fraie Universität Berlin Theaterwüsseschafte und Philosophii studiert. Mit Fründe hät er z Berlin e Filmgruppe gründet, wo sich em «cinéma copain» verpflichted hät. Mit däne isch 1985 sin erschte Kinofilm Tagediebe entstande. Das Wärch isch es Porträ öber d West-Berliner Gegekultur vo de 1980er Johr. Mit dem Film hät er uf Aahib de silbrig Leopard am Internationale Filmfestiwal vo Locarno gwunne.

1999 isch de Film F. est un salaud noch em schwizerdütsche Kultroman «Ter Fögi isch e Souhung» vom Martin Frank entstande. Roosi, de Eröffnigsfilm vo de 48. Solethurner Filmtäg, hät sächs Nominierige för de Schwizer Fimpriis 2013 überchoo und d Hoptdarstelleri, d Sybille Brunner isch als beschti Darstelleri uuszaichnet worde. Em Gisler sin Dokumentarfilm electroboy, wo am Internationale Filmfestiwal vo Locarno 2014 urufgfüert worden isch, hät de Zörcher Filmpriis 2014, de Schwizer Filmpriis 2015 und im gliiche Johr z Münche de Publikumspriis am Dokumentarfilmfestiwal gwunne.

De Marcel Gisler isch under anderem Dozänt a de Dütsche Film- und Fernsehakademi z Berlin und Mitglid vo de Europäische Filmakademii.

Filmografii 
 1985 Tagediebe
 1988 Schlaflose Nächte
 1993 Die blaue Stunde
 1999 F. est un salaud
 2003–2007 Lüthi und Blanc (Draibuechautor bi 35 Folge)
 2013 Roosi
 2014 electroboy
 2018 Mario

Uuszaichnige 
 1985 De Silbrig Leopard för Tagediebe
 1988 De Broncig Leopard för Schlaflose Nächte
 1992 Max Ophüls Priis vom saarländische Ministerpräsident för Die Blaue Stunde
 1999 Schwizer Fimpriis för F. est un salaud
 2013 «Goldiga Törgga», Anerkännigspriis vo de Rhintaler Kulturstiftig, am 8. November im Kinotheater Madlen z Heerbrugg öbergee worde
 2013 Sächs Nominierige för de Schwizer Filmpriis för Roosi, Schwizer Filmpriis 2013 för d Sibylle Brunner in Roosi (Beschti Darstelleri)
 2013 Zörcher Filmpriis för Roosi
 2014 Zörcher Filmpriis för electroboy
 2015 Drei Nominierige för de Schwizer Filmpriis för electroboy
 2015 Schwizer Filmpriis för electroboy as beschte Dokumentarfilm
 2015 Publikumspriis vom Internationale Dokumentarfilmfestival Münche för electroboy
 2018 Festival Award FilmOut San Diego (USA) beschte internationale Spilfilm für Mario

Weblink 
  (englisch)

Fuessnoote 

Regisseur
Dräibuechautor
Schwizer Filmpriisträger
Sanggaller
Maa
Läbigi Person